Goude bezañ bet poket dezhañ, e sachas ur bern follennoù hag ur voestig, loened enni, e-maez ar pakad o tont eus Suafrika. « Boulchurun ! Petra an diaoul eo ar farsadenn-se ? » a huchas hon enklasker polis fuloret. Displegañ a reas ar folennoù a oa staget holl da heul, o sevel ur vandenn hir.  Sioulaat a reas un tamm mat pa welas pegen kaer e oa al livadenn a oa bet kaset dezhañ. Met souezhet-mik voe koulskoude pa lennas al lizher a oa er pakad ivez, ken e rankas azezañ. Adlenn a reas meur a wech ar gerig hep kompren